ওয়েস্টার মসজিদ

ওয়েস্টার মসজিদ বা ওয়েস্টারমস্কি (ওলন্দাজ উচ্চারণ: [ˌʋɛstərmɔsˈkeː]; তুর্কি: Ayasofya Camii; ইংরেজি: Western Mosque) হচ্ছে নেদারল্যান্ডসের আমস্টারডামের একটি মসজিদ। এটি আমস্টারডাম-পশ্চিম বরোর দে বার্সিস চাসিবার্টের খালে পরিণত করা শিনকেল নদীর তীরে অবস্থিত। ফরাসি ঐতিহ্যবাহী স্থপতি এবং নব্য-ধ্রুপদী আন্দোলনের অংশ ড্রিহাউস পুরস্কার বিজয়ী মার্ক এবং নাদা ব্রেইটম্যান ভবনটির নকশা করেন। ২০১৩ সালে মসজিদ ভবনটির নির্মাণকার্য শুরু হয় এবং ২০১৫ সালে তা শেষ হয়। ২০১৬ সালের ১ এপ্রিলে মসজিদটি অনানুষ্ঠানিকভাবে খোলা হয়। ৮০০ মি² ক্ষেত্রফল এবং ১৭০০ জনের ধারণক্ষমতা সহ মসজিদটি নেদারল্যান্ডসের বৃহত্তম মসজিদ। তথ্যসূত্র বহিঃসংযোগ উইকিমিডিয়া কমন্সে ওয়েস্টার মসজিদ সম্পর্কিত মিডিয়া দেখুন। (ওলন্দাজ এবং তুর্কি ভাষায়) দাপ্তরিক ওয়েবসাইট